Monty Python

miniatura|De esquerda a dereita: Palin, Gilliam, Jones, Idle e Cleese en 2014
**Monty Python** (ás veces coñecidos como os **Pythons**) foi un grupo británico de seis humoristas que sintetizou en clave de humor a idiosincrasia británica das décadas dos sesenta e setenta, composta por Graham Chapman, John Cleese, Terry Gilliam, Eric Idle, Terry Jones e Michael Palin. Do grupo unicamente Terry Gilliam non era británico senón estadounidense.

## Historia 
Michael Palin e Terry Jones coñecéronse na Universidade de Oxford, onde ambos actuaban no grupo de teatro estudantil *The Oxford Revue*. John Cleese e Graham Chapman coñecéronse na Universidade de Cambridge. Eric Idle tamén estaba en Cambridge mais comezou un ano despois. Cleese coñeceu a Terry Gilliam en Nova York mentres estaban de xira co seu grupo de teatro estudantil, Cambridge University Footlights. Chapman, Cleese e Idle eran membros de Footlights, que nese tempo incluía tamén a Tim Brooke-Taylor, Bill Oddie e Graeme Garden (que máis tarde formaron o grupo The Goodies), e o actor e director Jonathan Lynn, coguionista da serie *Yes Minister* e da súa secuela *Yes, Prime Minister*. Mentres Idle era o presidente dos *Footlights* tamén foron membro a escritora feminista Germaine Greer e o xornalista Clive James. Consérvanse aínda gravacións dalgunhas actuacións deste grupo de teatro no Pembroke College de Cambridge. 

O éxito de *Do Not Adjust Your Set* fixo que a ITV ofrecese a Palin, Jones, Idle e Gilliam o seu propio programa xuntos. Ao mesmo tempo a Cleese e Chapman a BBC, impresionada polo seu traballo en *The Frost Report* e en *At Last The 1948 Show* ofreceulles un programa propio. Cleese era reticente a un dúo cómico por varias razóns, incluíndo a suposta personalidade difícil de Chapman. Cleese tiña boas lembranzas do seu traballo con Palin e convidouno a unirse ao equipo. Coa serie da ITV aínda en preprodución, Palin aceptou e suxeriu que se unisen ao grupo Idle e Jones, que propuxeron que Gilliam se encargase de achegar animacións á serie. O grupo Monty Python foi en boa parte resultado da arela de Cleese de traballar con Palin e das circunstancias que engadiron os outros catro membros ao grupo.

Lograron a fama grazas ao seu programa de televisión ''Monty Python's Flying Circus*, estreado o 5 de outubro de 1969 na BBC e formada por 45 episodios repartidos en catro temporadas. O fenómeno Python desenvolveuse alén do programa de televisión adquirindo un grande impacto: obras de teatros, filmes, discos, libros, un musical e mesmo linguaxes de programación. A influencia do grupo na comedia comparouse coa dos Beatles na música

Emitido entre 1969 e 1974, *Flying Circus* foi creado, escrito e interpretado polos seis membros do grupo. Estaba estruturado como un programa de *sketches*, mais cunha técnica narrativa innovadora (axudada polas animacións de Gilliam) que ía máis aló do "aceptable" en estilo e contido. Ao seren os responsables tanto dos guións e da interpretación, os Python tiña un control creativo que lles permitía experimentar formas e contidos, desfacéndose das regras da comedia televisiva. A influencia do grupo na comedia británica foi notoria durante anos, e en Norteamérica influíron desde os intérpretes das primeiras edicións de *Saturday Night Live* ata tendencias posteriores no humor absurdo na comedia televisiva. A palabra "Pythonesque" entrou no vocabulario inglés como sinónimo de "absurdo" ou "surrealista".

Nunha enquisa realizada en 2005 no Reino Unido para descubrir o *Cómico de cómicos*, tres dos seis membros de Monty Python foron votados por outros cómicos e afeccionados como tres dos 50 maiores cómicos da historia: Cleese no posto 2, Idle no 21, e Palin no 30.

En 2009 o grupo recibiu o premio BAFTA honorífico pola súa contribución ao mundo da comedia. O premio entregáronllo na preestrea do documental dedicado ao finado Graham Chapman, *Monty Python: Almost the Truth (Lawyers Cut)*.

## Obras 
### Televisión 
* *Monty Python's Flying Circus* (1969–74)
* *Monty Python's Fliegender Zirkus* (1972)
* *Monty Python's Personal Best* (2006)

### Filmes 
* *And Now for Something Completely Different* (1971)
* *Monty Python and the Holy Grail* (1975)
* *Monty Python's Life of Brian* (1979)
* *Monty Python Live at the Hollywood Bowl* (1982)
* *Monty Python's The Meaning of Life* (1983)

### Discos 
* *Monty Python's Flying Circus* (1970)
* *Another Monty Python Record* (1971)
* *Monty Python's Previous Record* (1972)
* *The Monty Python Matching Tie and Handkerchief* (1973)
* *Monty Python Live at Drury Lane* (1974)
* *The Album of the Soundtrack of the Trailer of the Film of Monty Python and the Holy Grail* (1975)
* *Monty Python Live at City Center* (1976)
* *The Monty Python Instant Record Collection* (1977)
* *Monty Python's Life of Brian* (1979)
* *Monty Python Examines The Life of Brian* (promo) (1979)
* *Monty Python's Contractual Obligation Album* (1980)
* *The Monty Python Instant Record Collection* (versión estadounidense) (1981)
* *Monty Python's The Meaning of Life* (1983)
* *Monty Python's The Meaning of Life: Audio Press Kit* (promo) (1983)
* *The Final Rip Off* (1987)
* *Monty Python Sings* (1989)
* *The Ultimate Monty Python Rip Off* (1994)
* *Monty Python Sings Again* (2014)
* *The Hastily Cobbled Together for a Fast Buck Album* (non publicado)

### Teatro 
* *Monty Python's Flying Circus*
* *Monty Python's Spamalot*
* *Not the Messiah*
* *Monty Python Live*

### Libros 
* *Monty Python's Big Red Book* (1971) .
* *The Brand New Monty Python Bok* (1973) .
* *Monty Python and the Holy Grail* (1977) .
* *Monty Python's The Life of Brian/MONTYPYTHONSCRAPBOOK* (1979, plus script-only reprint) .
* *The Complete Works of Shakespeare and Monty Python. Volume One – Monty Python* (1981)  .
* *Monty Python: The Case Against* (por Robert Hewison) (1981)
* *Monty Python's The Meaning of Life* (1983) .
* *The Monty Python Gift Boks* (1986)
* *Monty Python's Flying Circus – Just The Words* Volume 1 (1989) .
* *Monty Python's Flying Circus – Just The Words* Volume 2 (1989) .
* *The Fairly Incomplete & Rather Badly Illustrated Monty Python Song Book* (1994) 
* *Monty Python's Fliegender Zirkus* (editado por Alfred Biolek) (1998)
* *Monty Python Speaks!* (editado por David Morgan) (1999)
* *A Pocketful of Python Volume 1* (editado por Terry Jones) (1999)
* *A Pocketful of Python Volume 2* (editado por John Cleese) (1999)
* *A Pocketful of Python Volume 3* (editado por Terry Gilliam) (2000)
* *A Pocketful of Python Volume 4* (editado por Michael Palin) (2000)
* *A Pocketful of Python Volume 5* (editado por Eric Idle) (2002)
* *The Pythons Autobiography by The Pythons* (editado por Bob McCabe) (2003)
* *Monty Python Live!* (2009)
* *Monty Python at Work* (por Michael Palin) (2014)
* *So, Anyway* ... (por John Cleese, Aut) (2014)
* *Always Look on the Bright Side of Life* (por Eric Idle) (2018) .

### Xogos 
* *Monty Python's Flying Circus* (1990) videoxogo de Virgin Games para sistemas 8-bit como Commodore 64, Amstrad CPC e Sinclair ZX Spectrum, e para Amiga
* *Monty Python's Complete Waste of Time* (1994) para PC / Mac / DOS
* *Monty Python & the Quest for the Holy Grail* (1996)
* *Monty Python's The Meaning of Life* (1997)
* *Python-opoly* (2007), xogo de propiedades baseado en Monty Python
* *Monty Python Fluxx* (2008), xogo de cartas
* *Monty Python's Cow Tossing* (2011), xogo para móbiles
* *The Ministry of Silly Walks* (2014), xogo para móbiles

## Notas 
## Véxase tamén 
### Bibliografía 
* Chapman, Graham (1997). *Graham Crackers: Fuzzy Memories, Silly Bits, and Outright Lies*, Career Pr Inc. ISBN 1-56414-334-1
* 
* Morgan, David (junio de 1999). *Monty Python Speaks*, a Spike imprint, Avon Books Inc., Nova York. ISBN 0-380-80479-4
* Wilmut, Roger (1980). *From Fringe to Flying Circus*, Eyre Methuen Ltd, Londres. ISBN 0-413-50770-X
### Ligazóns externas 
* Páxina oficial
* Monty Python&nbsp;– Official YouTube page
* 40 Years of Monty Python&nbsp;– photo essay by *TIME'' magazine
* 2014 interview on return to live shows 
* Monty Python on youtube